**แบบรายงานผลการดำเนินงานเชิงปริมาณ**

**ตัวชี้วัดที่** 19 **ชื่อตัวชี้วัด** ร้อยละของชุมชนมีการดำเนินการจัดการสุขภาพที่เหมาะสมกับประชาชน

|  |  |  |  |
| --- | --- | --- | --- |
| **เขตสุขภาพที่** | **เป้าหมายรอบ 12 เดือน** | **ผลงาน** | **ร้อยละ** |
| 1. | 8,202 | 5,446 | 66.40 |
| 2. | 4,506 | 3,693 | 81.96 |
| 3. | 4,433 | 3,431 | 77.40 |
| 4. | 5,662 | 4,104 | 72.48 |
| 5. | 5,582 | 4,485 | 80.35 |
| 6. | 4,850 | 3,401 | 70.12 |
| 7. | 8,309 | 6,007 | 72.30 |
| 8. | 7,454 | 6,686 | 89.70 |
| 9. | 10,053 | 7,741 | 77.00 |
| 10. | 7,355 | 6,343 | 86.24 |
| 11. | 4,363 | 3,470 | 79.53 |
| 12. | 4,317 | 3,077 | 71.28 |
| 13. | - | - | - |
| **ภาพรวมประเทศ** | **75,086** | **57,884** | **77.09** |

**แหล่งที่มาของข้อมูล :** นางสาวยุวลักษณ์ นราโชติกา ตำแหน่ง นักวิชาการสาธารณสุขชำนาญการพิเศษ

**หน่วยงาน** : กองสุขศึกษา

**ข้อมูล :** ระบบรายงานผลการประเมิน การพัฒนาหมู่บ้านปรับเปลี่ยนพฤติกรรมสุขภาพ (HEALTH CHART)   
ณ วันที่ 6 ตุลาคม 2566

**แบบรายงานผลการดำเนินงานเชิงคุณภาพ**

**ตัวชี้วัดที่** 19  **ชื่อตัวชี้วัด** ร้อยละของชุมชนมีการดำเนินการจัดการสุขภาพที่เหมาะสมกับประชาชน

**เป้าหมายรอบ 12 เดือน** ร้อยละ 75

**ผลการดำเนินงาน**

ชุมชนมีการดำเนินการจัดการสุขภาพที่เหมาะสมให้กับประชาชน (หมู่บ้านมีการดำเนินงานตามแนวทางหมู่บ้านปรับเปลี่ยน) ระดับพัฒนาขึ้นไป จำนวน 57,884 แห่ง ร้อยละ 77.09 (จากฐานหมู่บ้าน 75,086 แห่ง) โดยมีมาตรการการดำเนินงาน ดังนี้

**1. สนับสนุนคู่มือ แนวทาง องค์ความรู้และสื่อ** เพื่อสนับสนุนการดำเนินงาน

- คู่มือ แนวทาง ในรูปแบบ ไฟล์อิเล็กทรอนิกส์ ผ่านได้แก่เว็บไซต์กองสุขศึกษา www.hed.go.th, ช่องทางไลน์ผู้รับผิดชอบงานสุขศึกษาระดับเขตเพื่อสนับสนุนพื้นที่ที่รับผิดชอบ และ Application Smart อสม.

- พัฒนาหลักสูตรและระบบการเรียนรู้แบบออนไลน์ E-learning สำหรับเครือข่ายและแกนนำสุขภาพ

- สนับสนุนเครื่องมือประเมินระบบประเมินการพัฒนาชุมชน : ฐานข้อมูลโปรแกรม Health Gate

- สื่อสารเพื่อเสริมสร้างความรอบรู้ด้านสุขภาพแก่ประชาชน เช่น บทความรู้สุขภาพ อินโฟกราฟิกส์ ทีวีออนไลน์ ข่าวสื่อสารองค์กร จดหมายข่าว/นิตยสาร ชุดสื่อความรู้ (E-book) คลิปวิดีโอ โมชั่นกราฟิกส์ ผลิตและเผยแพร่ผ่านช่องทางต่าง ๆ ของ กองสุขศึกษาและช่องทางต่าง ๆ ของภาคีเครือข่าย

**2. พัฒนาศักยภาพเครือข่ายการดำเนินงานและแกนนำด้านสุขภาพ**

2.1 พัฒนาศักยภาพเครือข่ายการดำเนินงานสุขศึกษา ประกอบด้วยเครือข่ายการดำเนินงานสุขศึกษาจากศูนย์สนับสนุนบริการสุขภาพ ที่ 1 - 12 สำนักงานสาธารณสุขจังหวัด และเครือข่ายงานสุขศึกษาจากพื้นที่โรงพยาบาลและโรงพยาบาลส่งเสริมสุขภาพตำบล ผ่านระบบ Zoom Meeting

2.2 พัฒนาศักยภาพแกนนำด้านสุขภาพ ส่งเสริมประชาชนแกนนำวัยทำงาน (อสม.) จำนวน 143,308 คน และแกนนำวัยเด็ก จำนวน 114,918 คน และยกระดับให้เป็น ยุว อสม. จำนวน 20,010 คน

**3. พัฒนากลไกการขับเคลื่อนสร้างความร่วมมือเครือข่าย**

3.1 ประสานความร่วมมือเครือข่ายระดับนโยบายเพื่อปรึกษาหารือแนวทางการดำเนินงานพัฒนาคุณภาพชีวิตของประชาชนร่วมกันเครือข่าย โดยจัดประชุมสร้างความร่วมมือเครือข่ายขับเคลื่อนการดำเนินงานในชุมชน ประกอบด้วย ผู้แทนกรมการปกครอง กระทรวงมหาดไทย,ผนกองสาธารณสุขท้องถิ่น กรมส่งเสริมการปกครองท้องถิ่น องค์การบริหารส่วนจังหวัด องค์การบริหารส่วนตำบล และผู้บริหารกรมสนับสนุนบริการสุขภาพ เจ้าหน้าที่กองสุขศึกษา

3.2 ทำหนังสือประสานความร่วมมือขับเคลื่อนการดำเนินงานพัฒนาชุมชนให้ประชาชนมีสุขภาพดี ให้กรมส่งเสริมการปกครองท้องถิ่น และกรมการปกครอง เพื่อให้ประสานแจ้งความร่วมมือไปยังหน่วยงานในสังกัดดำเนินงานต่อไป

3.3 สร้างความร่วมมือกับเครือข่ายสื่อสารสุขภาพเพื่อให้เกิดพลังในการขับเคลื่อนการดำเนินงานเสริมสร้างความรอบรู้ให้กับประชาชน โดย

3.3.1 ประชุมสร้างความร่วมมือบันทึกความเข้าใจระหว่างกรมสนับสนุนบริการสุขภาพ กับกรมประชาสัมพันธ์ สำนักนายกรัฐมนตรี เพื่อเสริมสร้างความรอบรู้ด้านสุขภาพให้กับประชาชน

3.3.2 **การบูรณาการการขับเคลื่อนการสื่อสารเพื่อสร้างความรอบรู้ด้านสุขภาพ**

(1) ประชุมหารือเพื่อบูรณาการการสื่อสารสุขภาพเพื่อส่งเสริมความรอบรู้ด้านสุขภาพของประชาชน กับหน่วยงานเครือข่ายภายในและภายนอกกระทรวงสาธารณสุข

(2) จัดทำคำสั่งแต่งตั้งคณะกรรมการขับเคลื่อนการสื่อสารเพื่อสร้างความรอบรู้ด้านสุขภาพกระทรวงสาธารณสุข

**4. ขับเคลื่อนสร้างกระแสสังคม** จัดกิจกรรมรณรงค์วันสุขบัญญัติแห่งชาติ และจัดเสวนาเครือข่ายการสื่อสารเตือนภัยสุขภาพ ประเด็น บุหรี่ บุหรี่ไฟฟ้า ไม่สูบ ไม่เสี่ยง สื่อสร้างกระแส ร่วมกับเครือข่าย

**5. เสริมพลัง สร้างแรงจูงใจในการขับเคลื่อนการดำเนินงาน** จัดกิจกรรมการแลกเปลี่ยนเรียนรู้ เพื่อค้นหาปัญหา อุปสรรค และแนวทางการดำเนินงาน ตลอดจนค้นหา Best practice และประกวดชุมชนสุขภาพดี เพื่อสร้างความเข้มแข็งของเครือข่าย 12 เขต และจัดเวทีมอบรางวัลเครือข่ายที่มีการดำเนินงานมีผลงานเด่น ชุมชนต้นแบบระดับเขต 12 รางวัล และมอบประกาศเกียรติคุณแก่เครือข่ายดีเด่นด้านการสื่อสารสุขภาพจำนวน 2 แห่ง (กรมประชาสัมพันธ์ และคณะกรรมการเขตสุขภาพเพื่อประชาขน เขตพื้นที่ 6)

**แหล่งที่มาของข้อมูล :** นางสาวยุวลักษณ์ นราโชติกา ตำแหน่ง นักวิชาการสาธารณสุขชำนาญการพิเศษ

**หน่วยงาน** : กองสุขศึกษา

**ข้อมูล :** ระบบรายงานผลการประเมิน การพัฒนาหมู่บ้านปรับเปลี่ยนพฤติกรรมสุขภาพ (HEALTH CHART)   
ณ วันที่ 6 ตุลาคม 2566